**Үҙем тураһында**

Зилдә Мәүлитова,14.01.2016йыл

Ауылым минең урынлашҡан

Йәмле Яйыҡ буйында.

Ташлап китмәй ҡалдым мин

Күрше ятҡан ауылда.

Инде бына нисә йыл

Хеҙмәт итәм халҡыма.

Белем алған мәктәбемдә

Шәхес булып ҡалырға.

Булған ғына хыялым

Тормошҡа аша, рәхмәт.

Ғаилә ҡороп, бәхеттә

Йәшәүҙәре бик рәхәт.

Кәзә йылында тыуһам да

Кәзәләнмәйем бер ҙә.

Тырышып йәшәү маҡсатым

Дәрт бирә күңелдәргә.

Балыҡтар йондоҙлоғон

Маҡтайҙар бөтәһе лә.

Тыуа тиҙәр аҡыллылар,

Сыҙамлылар , көслөләр.

Быны мин дә, маҡтанмай,

Тырышып иҫбат итәм.

Балыҡ һымаҡ көслө тулҡын

Ҡаршыһына мин йөҙәм.

Ағасым да минең әрһеҙ

Ағастарҙың береһе.

Тал ағасы йылға ярын

Һаҡлап тора түгелме.

Шул ағасҡа үҙемде

Оҡшатып ҡуям хатта.

Мин – тормоштоң йәмелер, тип

Уйлайым ҡайһы саҡта.

Мәк сәскәһе – минең сәскәм,

Бар ерҙә лә үҫмәйҙәр.

Миндә лә шул сәскәләй

Иҫерткес көс бар, тиҙәр.

Үҙем турала һөйләнем,

Яҙып ҡалдырам биткә.

Бар ине шундай КЕШЕ, тип

Алырһың мине иҫкә.